
ปัจจุบันสถานการณ์สาธารณภัยได้ทวีความรุนแรงมากยิ่งขึ้น การเตรียมพร้อมเพื่อรับ สาธารณภัยต่าง ๆ มีความสำคัญยิ่งต่อความปลอดภัยในชีวิตและทรัพย์สินของประชาชน   ดังนั้นการปฏิบัติงานแบบบูรณาการในเชิงรุกจึงเป็นยุทธศาสตร์สำคัญ


จากสภาพแวดล้อมที่เปลี่ยนแปลงไป  เช่น  ความแปรปรวนของภูมิอากาศ  ความไม่สมดุลของระบบนิเวศน์  ทำให้สาธารณภัยมีแนวโน้มที่จะทวีความรุนแรงเพิ่มขึ้น  ไม่ว่าจะเป็นสาธารณภัยที่เกิดขึ้นจาก ปรากฏการณ์ทางธรรมชาติและสาธารณภัยที่เกิดขึ้นจากการกระทำของมนุษย์


ดังนั้น  การจัดระบบบริหารจัดการให้เข้มแข็งจึงเป็นเรื่องสำคัญอย่างยิ่ง จำเป็นต้องมีการ      ทบทวนหรือปรับปรุงแผนป้องกันภัยฝ่ายพลเรือนให้สอดคล้องกับสถานการณ์อยู่เสมอเพื่อเตรียมความพร้อมไว้รองรับสถานการณ์และเพื่อเป็นเครื่องมือที่จะช่วยให้การปฏิบัติงานในภาวะฉุกเฉินสามารถดำเนินไปได้อย่างเป็นระบบ  มีประสิทธิภาพและประสิทธิผลสูงสุด
(ลงชื่อ)………………………………………..
           (นายธรรมนูญ  ดีทองอ่อน )

        ผู้อำนวยการป้องกันภัยฝ่ายพลเรือนตำบลท่าซอม








  เห็นชอบ
แผน

การป้องกันและบรรเทาภัยจากอุทกภัย  วาตภัย และโคลนถล่ม
--------------------------------

1. บทนำ


ตำบลเกาะเพชร มีพื้นที่ติดต่อกับทะเล มีความเสี่ยงในการเกิดอุทกภัยและวาตภัย จึงจำเป็นที่จะต้องจัดทำแผนป้องกันและบรรเทาภัยจากอุทกภัย วาตภัย ขึ้น


เนื่องมาจากสาเหตุทางด้านภูมิศาสตร์ ที่ประเทศไทยตั้งอยู่ในเขตร้อนชื้นคาบสมุทร ทำให้ได้รับผลกระทบจากพายุต่าง ๆ ตั้งแต่อดีตจนถึงปัจจุบัน และเกิดความสูญเสียทั้งด้านชีวิตและทรัพย์สินเป็นจำนวนมาก ภารกิจในการป้องกันและบรรเทาภัยจากอุทกภัย  วาตภัย  และโคลนถล่ม จึงต้องมีการเตรียมพร้อมอยู่เสมอ
2. วัตถุประสงค์


2.1 เป็นแนวทางในการเตรียมการป้องกัน และการประสานการปฏิบัติงานระหว่างหน่วยงานต่าง ๆ ที่เกี่ยวข้อง เพื่อให้สามารถดำเนินการป้องกันและแก้ไขปัญหาการเกิดอุทกภัย  วาตภัย  และโคลนถล่มได้อย่างรวดเร็วและมีประสิทธิภาพ


2.2 เป็นการกำหนดหน้าที่ความรับผิดชอบของหน่วยงานที่เกี่ยวข้องไว้ให้พร้อมต่อการปฏิบัติงานในระยะก่อนเกิดภัย และภายหลังที่ภัยได้ผ่านพ้นไปแล้ว
3. ขั้นตอนการปฏิบัติ


 3.1 ขั้นตอนก่อนเกิดภัย


       3.1.1 จัดทำและปรับปรุงข้อมูลพื้นที่เสี่ยงภัยจากอุทกภัย วาตภัย และโคลนถล่ม  รวมทั้ง ข้อมูลพื้นที่ปลอดภัยเพื่อรองรับการอพยพ   โดยหน่วยงานที่เกี่ยวข้อง   เช่น   ศูนย์ป้องกันภัยฝ่ายพลเรือน อบต.ท่าซอม   สถานีอนามัยตำบลท่าซอม  ที่ว่าการอำเภอหัวไทร  หน่วยทหารและตำรวจ


       3.1.2 จัดทำแผนเฉพาะกิจป้องกันและแก้ไขปัญหาอุทกภัย  วาตภัย และโคลนถล่ม โดยมีการบูรณาการแผนร่วมกันกับหน่วยงานที่เกี่ยวข้องทั้งภาครัฐ  ภาคเอกชน และภาคประชาชน


       3.1.3 จัดเตรียมกำลังคน  วัสดุ   อุปกรณ์ เครื่องมือเครื่องใช้  รวมทั้งจัดชุมเฝ้าระวังและชุดเคลื่อนที่เร็วให้พร้อมปฏิบัติการได้ทันทีเมื่อมีภัยเกิดขึ้น


       3.1.4 การฝึกซ้อมแผนในพื้นที่เสี่ยงต่อการเกิดอุทกภัย  วาตภัย  และโคลนถล่ม  บูรณาการฝึกร่วมกับหน่วยงานที่เกี่ยวข้อง


       3.1.5 การแจ้งเตือนภัย  โดยจัดระบบการรายงานข่าวพยากรณ์อากาศ  คำเตือน  การพยากรณ์ระดับน้ำฝน  โดยหน่วยงานที่เกี่ยวข้อง ได้แก่  กรมอุตุนิยมวิทยา  กรมประชาสัมพันธ์  กรมป้องกันและบรรเทาสาธารณภัยจังหวัด   อำเภอ   และศูนย์ป้องกันภัยฝ่ายพลเรือน อบต.ท่าซอม  โดยให้มีการรายงานข้อมูลที่จำเป็น คือ
(1) พื้นที่ที่คาดว่าจะเกิดอุทกภัย  วาตภัย และโคลนถล่ม
(2) ระดับน้ำ มีข้อมูลของบริเวณที่คาดว่าจะเกิดน้ำท่วม
         3.1.6 ติดตั้งระบบอุปกรณ์เตือนภัย  เครื่องวัดปริมารณน้ำฝนในพื้นที่เสี่ยงภัยพร้อมจัดตั้งอาสาสมัครแจ้งเตือนภัย เป็นผู้บันทึกข้อมูลน้ำฝนและเฝ้าระวังภัยในช่วงวิกฤติตลอดเวลา  หน่วยงานที่เกี่ยวข้องได้แก่  กรมป้องกันและบรรเทาสาธารณภัย  ศูนย์ป้องกันภัยฝ่ายพลเรือน อบต.ท่าซอม


       3.1.7 จัดหาพื้นที่รองรับน้ำและกักเก็บน้ำบนพื้นที่ต้นน้ำลำธารและขุดลอกคูคลอง  แหล่งน้ำสาธารณะเพื่อการระบายน้ำ  หน่วยงานที่เกี่ยวข้อง ได้แก่ ศูนย์ป้องกันภัยฝ่ายพลเรือน  อบต.ท่าซอม


       3.1.8 การประชาสัมพันธ์ให้ให้หน่วยงานที่เกี่ยวข้องดำเนินการประชาสัมพันธ์ข่าวการพยากรณ์อากาศ และระดับน้ำเพื่อกระจายข่าวสารไปยังส่วนราชการและประชาชน  ได้แก่  กรมป้องกันและบรรเทาสาธารณภัย กรมการปกครอง กรมประชาสัมพันธ์ สถานีวิทยุและโทรทัศน์  ศูนย์ป้องกันภัยฝ่ายพลเรือน อบต.ท่าซอม    หอกระจายข่าวประจำหมู่บ้าน


       3.1.9 ศูนย์ป้องกันภัยฝ่ายพลเรือน อบต.ท่าซอม มีหน้าที่ความรับผิดชอบในการป้องกันและบรรเทาภัยจากอุทกภัย  วาตภัย  และโคลนถล่ม  เตรียมการดังนี้



(1) ความรับผิดชอบด้านประชาชน ศูนย์อำนวยการป้องกันภัยฝ่ายพลเรือน อบต.    ท่าซอม  แจ้งเตือนประชาชนผู้อาศัยชายฝั่งทะเล  ริมแม่น้ำ  พื้นที่เสี่ยงต่ออุทกภัย  วาตภัย   ให้ระมัดระวังอันตราย รวมทั้งเตรียมพื้นที่และวิธีการอพยพประชาชนและส่วนราชการไว้ให้สามารถสั่งปฏิบัติการอพยพได้ทันที



(2) ความรับผิดชอบด้านเครื่องมือเครื่องใช้  วัสดุ อุปกรณ์ ให้ศูนย์ป้องกันภัยฝ่ายพลเรือน อบต.ท่าซอม เตรียมเครื่องมือเครื่องใช้  สถานที่  ยานพาหนะ  วัสดุ อุปกรณ์จำเป็นในการป้องกันภัย  เช่นเรือท้องแบน  รถยนต์บรรทุก  เครื่องสูบน้ำ  เครื่องจักรกล  เครื่องมือเครื่องใช้ในการกู้ภัย  กระสอบทราย  เสื้อผ้าเครื่องนุ่งห่ม  ยารักษาโรค  ข้าวสารอาหารแห้ง  น้ำดื่ม  เพื่อเตรียมไว้นำไปใช้ในกรณีที่เกิดภัย



(3) หาวิธีการป้องกันทุกด้านเพื่อป้องกันและลดผลกระทบจากอุทกภัย  วาตภัย  


3.2  ขั้นตอนการปฏิบัติเมื่อเกิดภัย


       3.2.1 ศูนย์ป้องกันภัยฝ่ายพลเรือน อบต.ท่าซอม มีหน้าที่ปฏิบัติตามแผนนี้เมื่อได้รับแจ้งเหตุว่าเกิดอุทกภัย  วาตภัย  ขึ้นในพื้นที่ของตนเองแล้วให้ดำเนินการเข้าช่วยเหลือผู้ประสบภัยโดยเร่งด่วน ดังนี้
(1) การช่วยชีวิตผู้ประสบภัยให้ถือว่าเป็นหน้าที่ที่สำคัญเป็นลำดับแรก
(2) การเคลื่อนย้ายทรัพย์สินของประชาชนและทรัพย์สินของทางราชการไปไว้ในพื้น
ที่ปลอดภัย



(3) จัดส่งเครื่องอุปโภค บริโภค น้ำดื่ม ที่จำเป็นต่อการดำรงชีพเข้าไปยังพื้นที่เกิดเหตุโดยเร่งด่วน



(4) กรณีที่เกินขีดความสามารถให้ขอรับการสนับสนุนไปยังกองอำนวยการป้องกันภัยฝ่ายพลเรือนชั้นเหนือขึ้นไป หรือกองอำนวยการป้องกันภัยฝ่ายพลเรือนเขตท้องที่ใกล้เคียง



(5) สำรวจความเสียหายและให้การช่วยเหลือตามขีดความสามารถของตน



(6) จัดระบบการรักษาความสงบเรียบร้อย  ความปลอดภัยในบริเวณพื้นที่อพยพ และให้การสงเคราะห์ราษฎร ซึ่งอาจใช้กำลังประชาชนสนับสนุนการปฏิบัติงานตามความเหมาะสม



(7) การรายงานความเสียหายและความช่วยเหลือผู้ประสบภัยให้ดำเนินการเป็นระยะไปยังกองอำนวยการป้องกันภัยฝ่ายพลเรือนจังหวัด  พร้อมกับกองอำนวยการป้องกันภัยฝ่ายพลเรือนแห่งราชอาณาจักร  เพื่อให้หน่วยเหนือได้ทราบข้อมูลอย่างเป็นปัจจุบันจนกว่าเหตุการณ์จะยุติ


3.3 ขั้นตอนการฟื้นฟูบูรณะ


       เมื่อเหตุการณ์ยุติลงแล้วให้กองอำนวยการป้องกันภัยฝ่ายพลเรือน อบต.เกาะเพชร ปฏิบัติตามขั้นตอนการฟื้นฟูบูรณะ ดังนี้


      3.3.1 ให้การรักษาพยาบาลผู้บาดเจ็บ ผู้ป่วยโดยสถานีอนามัยตำบลเกาะเพชร  เพื่อรักษาชีวิตเพื่อรักษาชีวิตผู้ได้รับอันตรายในระยะแรก  เมื่อเกินขีดความสามารถให้จัดส่งไปยังสถานพยาบาลระดับอำเภอ/ระดับจังหวัด


       3.3.2 สำรวจความเสียหายทุกด้านอย่างละเอียด  ทั้งด้านชีวิตและทรัพย์สินของประชาชนและทรัพย์สินของประชาชน และสิ่งสาธารณประโยชน์ เพื่อประโยชน์ในการให้ความช่วยเหลือ


       3.3.3 จัดการประชาสัมพันธ์ เพื่อฟื้นฟูสภาพจิตใจและสร้างความเชื่อมั่นต่อผู้ประสบภัย


       3.3.4 การซ่อมแซมส่วนที่เสียหาย  และดำเนินการโดยเร็วเพื่อให้สามารถใช้การได้ตามปกติ ในกรณีที่ไม่สามารถซ่อมแซมได้ให้จัดการรื้อถอนออกไปเพื่อป้องกันอันตรายที่อาจเกิดขึ้น
แผนผังการป้องกันและบรรเทาอุทกภัยและวาตภัย
ระดับองค์การบริหารส่วนตำบล
แผนผังการประสานงานเมื่อเกิดภัยจากอุทกภัย  วาตภัย































































ก่อนเกิดภัย





ศูนย์อำนวยการเฉพาะกิจช่วยเหลือผู้ประสบภัย อบต.ท่าซอม











ขณะเกิดภัย





หลังเกิดภัย





-เตรียมอุปกรณ์


-เตรียมคน


-แจ้งเตือนภัย (ทางหอกระจายข่าว


กำนัน  ผู้ใหญ่บ้าน)


-จัดหาที่รองน้ำ





-ช่วยชีวิตผู้ประสบภัย


-เคลื่อนย้ายทรัพย์สิน


จัดส่งเครื่องอุปโภคบริโภค น้ำดื่ม


ที่จำเป็น


-กรณีเกินขีดความสามารถให้ขอกำลังสนับสนุน





หน่วยสนับสนุน


-ชาวประมงในพื้นที่(สนับสนุนเรือในการเคลื่อนย้ายผู้ประสบภัยและทรัพย์สิน)


-สถานีอนามัยตำบลท่าซอม


-โรงพยาบาลหัวไทร


-การไฟฟ้าส่วนภูมิภาคอำเภอหัวไทร (ตัดกระแสไฟฟ้าบริเวณที่เกิดเหตุ)


-โรงเรียน (สนับสนุนที่อพยพ)





-ให้การรักษาพยาบาลผู้บาดเจ็บ


   (สถานีอนามัยตำบลเท่าซอม)


-สำรวจความเสียหายทุกด้าน


-จัดประชาสัมพันธ์เพื่อฟื้นฟูสภาพจิตใจ


-ซ่อมแซมส่วนที่เสียหาย


  (ส่วนโยธา อบต..ท่าซอม)





ขอกำลังสนับสนุน





-หน่วยงานใกล้เคียง


-ที่ว่าการอำเภอหัวไทร


-จังหวัดนครศรีธรรมราช




















